আদালতে স্বস্তি অর্জুন সিংয়ের! BJP নেতাকে রক্ষাকবচও দিল হাইকোর্ট

ওয়েব ডেস্ক: ব্যারাকপুরের প্রাক্তন সাংসদ ও বিজেপি (BJP) নেতা অর্জুন সিংয়ের (Arjun Singh) বিরুদ্ধে একাধিক মামলায় স্বস্তি দিল কলকাতা হাইকোর্ট (Calcutta High Court)। বিচারপতি জয় সেনগুপ্ত ও বিচারপতি শম্পা দত্ত পালের ডিভিশন বেঞ্চ জানিয়ে দিয়েছে, আগামী ছয় সপ্তাহ অর্জুন সিংকে কোনও মামলায় গ্রেফতার করা যাবে না। একই সঙ্গে এই সময়ের মধ্যেই তাঁকে সংশ্লিষ্ট মামলাগুলিতে আগাম জামিনের আবেদন জানাতে হবে বলে নির্দেশ দিয়েছে আদালত।

এদিকে, রাজ্যের শীর্ষ আদালত গুলি চালানোর ঘটনায় দায়ের হওয়া একটি মামলার তদন্তের দায়িত্ব দেওয়া হয়েছে পুলিশ আধিকারিক মুরলীধর শর্মাকে। আদালতের নির্দেশ অনুযায়ী, ওই মামলার তদন্ত দ্রুত সম্পন্ন করার জন্য প্রয়োজনীয় পদক্ষেপ নিতে হবে।

আরও পড়ুন: শুভেন্দু অধিকারীর রক্ষাকবচ প্রত্যাহার করে নিল কলকাতা হাইকোর্ট!

বিচারপতি জয় সেনগুপ্ত এদিন জানান, বাকি মামলাগুলিতে আপাতত কোনও কঠোর পদক্ষেপ নেওয়া যাবে না, তবে অর্জুন সিংকে ছয় সপ্তাহের মধ্যে আগাম জামিনের আবেদন জানাতে হবে। এই সময়ের মধ্যে তাঁকে গ্রেফতার করা যাবে না।

উল্লেখ্য, ব্যারাকপুর কমিশনারেটের অন্তর্গত বিভিন্ন থানায় অর্জুন সিংয়ের বিরুদ্ধে মোট ৫৬টি অভিযোগ দায়ের হয়েছে বলে জানা গিয়েছে। এসব অভিযোগের বিরুদ্ধে তিনি হাইকোর্টে চ্যালেঞ্জ জানান। আদালত স্পষ্ট করে দিয়েছে, এই মামলাগুলির কোনওটিতেই আপাতত পুলিশ গ্রেফতার বা কড়া পদক্ষেপ নিতে পারবে না।

অন্যদিকে, যেসব মামলায় অর্জুন সিং সুপ্রিম কোর্ট থেকে স্বস্তি পাননি, সেগুলির ক্ষেত্রেও হাইকোর্টের এই নির্দেশ কার্যকর থাকবে। অর্থাৎ, আগামী ১০ নভেম্বর পর্যন্ত কার্যত বড় রক্ষাকবচ পেলেন ব্যারাকপুরের প্রাক্তন সাংসদ।